1728 резултата за android
Nokia се завърнаха подобаващо в пазара на смартфони с премиерата на няколко модела с Android. В последните седмици усилено се спекулира, че компанията подготвя премиерата на още един флагман. Очаква се той да се казва Nokia 9 и да се превърне във флагман модела на HMD Global през 2018г. В интернет сега се появиха нови изображения, от които разбираме и как ще изглежда предстоящото устройство, предаде PhoneArena. Кадрите ни разкриват ключови елементи от дизайна на Nokia 9. Aко съдим по снимките Nokia 9 ще има USB Type-C конектор вместо класическия 3.5мм. аудио жак. Пълните размери ще са 140.9х72.9х7.5 милиметра в най-тънката част, като камерата ще увеличи дебелината до 8.9 милиметра. Новият смартфон работи с Android 8.0 Oreo и вероятно ще има 5.5-инчов дисплей с Full HD резолюция от 1920х1080 пиксела. В момента това е всичко, което знаем за Nokia 9. Компанията вероятно ще заложи на процесор на Qualcomm и на същия дизайн, който отличава сегашните им модели. Не бива да забравяме и факта, че устройствата на Nokia винаги са се отличавали с достъпна цена. От своя страна това е фактор, който има потенциала да превърне Nokia 9 в хит на пазара. Сътрудничеството между Nokia и Leica в сферата на камерите е другата причина да насочите вниманието си към бюджетните модели на финландския производител. Вижте Nokia 2, Nokia 7 и Nokia 9 ще бъдат представени в началото на 2018г.
Nokia 2, Nokia 7 и Nokia 9 ще бъдат представени в началото на 2018г.
Nokia вече продават първите си смартфони с Android на пазара и работят усилено над още няколко модела. HMD Global, които държат правата над търговската марка планират да са активни още от първите дни на следващата година. Ако всичко върви по план в началото на 2018г. ще видим не едно, а три нови устройства на компанията. Очаква се те да бъдат представени официално като Nokia 2, Nokia 7 и Nokia 9, информира PhoneArena. Все още не знаем дали смартфоните ще бъдат представени на самостоятелно събитие или на изложенията CES 2018 и MWC 2018, които ще се проведат през януари и февруари. Nokia ще спазят традицията от тази година и ще представят три смартфона, позиционирани съответно в ниския, средния и високия ценови клас. Тепърва ще научаваме повече за техническите спецификации на устройствата. Много е вероятно Nokia 2 и Nokia 7 да струват не повече от €300-€400. Вече ви информирахме, че изтекоха снимки на Nokia 2. Новият модел се очаква да има дисплей, който е с големина от около 5 инча и да се захранва от Snapdragon 210/212 процесор. Другите характеристики включват 1GB RAM и 8GB вградена памет. Едва ли ще е изненадващо, ако Nokia 2, Nokia 7 и Nokia 9 работя под управлението на Android 8.0 Oreo. Ще е интересно да проследим какви други технически спецификации ще ни предложат трите предстоящи смартфона на компанията. Вижте какви процесори ще имат смартфоните Nokia 2, Nokia 7 и Nokia 8
Аsus Zenfone 4 Selfie Lite
Asus ZenFone 4 Selfie Lite е 5.5" смартфон с две 13МР камери и Android Nougat
Аsus подготвят премиерата на още един достъпен смартфон с Android, който е предназначен за любителите на селфи снимките. Пълното име на устройството е Asus ZenFone 4 Selfie Lite, като така модела ще допълни Asus ZenFone 4 Selfie и най-мощния ZenFone 4 Selfie. В интернет изтекоха и част от спецификациите на предстоящия смартфон, който ще е фокусиран към бюджетния ценови клас. Новият член на серията има 5.5-инчов дисплей, който поддържа HD резолюция от 1280х720 пиксела, предаде gsmarena. Според данните наличието на "Lite" в името на устройството е свързано с употребата на Snapdragon 425 процесора на Qualcomm. Това e aрхитектура с четири ARM Cortex-A53 ядра, които са допълнени и от 2GB оперативна памет. Другите два модела ZenFone 4 Selfie имат по-мощни Snapdragon 430 чипове, a Selfie Pro използва още по-бързия Snapdragon 625. Тези характеристики ще превърнат "Lite" версията в най-достъпния модел от серията на Asus. Пълните размери са 155.7х75.9х7.9 милиметра, а батерията е със заряд от 3000mAh. Устройството работи с Android Nougat и допълнителния ZenUI интерфейс на компанията. Вградената памет е 32GB, а основната камера е с 13-мегапикселова резолюция. Любопитен факт е, че отпред има още един 13МР сензор с f/2.0 обекти в и LED светкавица за селфита и видео разговори. Престои да видим каква ще е цената на ZenFone 4 Selfie Lite на европейския пазар. Вижте как работят Beauty режимите за селфита в смартфоните
Honor е популярен бранд от достъпни смартфони на Huawei, който помогна на компанията да се утвърди като водещо име в индустрията. Китайският гигант започна да разпространява покана за събитие, което ще се проведе в Лондон на 5 декември. Неговото мото е "Max your view" и ще е свързано с премиерата на нов Honor Note. Въпросният модел ще се отличава с голям дисплей и безрамков дизайн. Това съчетание се превърне в една от най-интересните тенденции сред смартфоните през 2017г. В долния десен ъгъл на поканата има хаштаг, който наподобява цифрата 10. Припомняме ви, че последния модел от серията бе 6.6-инчовия Honor Note 8. Това означава, че Huawei могат да пропуснат цифрата 9 и да представят директно Huawei Note 10, коментира PhoneArena. Все още не разполагаме с никакви детайли за подобренията, които ни очакват в устройството освен безрамковия дизайн. Можем да предположим, че модела ще има Kirin процесор и ще работи с Android 8.0 Oreo. Премиерата на 5 декември вероятно означава, че продажбите на новия Honor Note ще стартират през празничния сезон в края на годината. Цената на представителите на серията обикновено е доста атрактивна и най-вероятно тази тенденция ще се запази с новия смартфон. Въпрос на време е да разберем повече детайли за името и техническите спецификации на предстоящия Honor Note смартфон на Huawei, който ще изостри допълнително конкуренцията в ниския ценови клас. Вижте видео разкри камерите Leica на смартфона Huawei Mate 10
Смартфоните с Android ще имат технологията FaceID през 2018г.
iPhone X е най-добрият смартфон на компанията досега, който освен редицата си подобрения е първия, който използва системата Face ID. Благодарение на нея Apple са предоставили лесен и сигурен начин да отключват устройството, което става с усъвършенстван метод за сканиране на лицата. Технологията използва в реално време невронни мрежи, за да анализира различни точки от лицето на даден човек за да го идентифицира и е причината за липсата на класическия Home бутон в новия iPhone. Apple твърдят, че Face ID е най-сигурната биометрична технология в пазара на смартфони и основателна причина да обмислите покупката на iPhone X. В интернет се появиха интересни данни, които разкриват, че на свой ред Android производителите са започнали да се интересуват от разработването на подобни технологии. Според данните търсeнето на компоненти за 3D сканиране на лицето се е увеличило тройно след премиерата на iPhone X, предаде MacRumors. Oгромният интерес към технологията е гаранция, че ще се видим повече подобни модели с Android на пазара. В същото време възприемането на подобни методи вероятно ще сложи край на идеята бъдещите смартфони с платформата да имат сензори за отпечатък под самия дисплеи, или поне ще я забави. Водещите производители с Android не за първи път ще използват функция, която първоначално дебютира в iPhone и това изглежда, че ще продължи и през 2018г. Вижте пет процесора, които ще захранват смартфоните през 2018г.
BlackBerry Motion е 5.5" водоустойчив смартфон с 4000mAh батерия и без физическа клавиатура
BlackBerry представиха официално смартфона Motion няколко дни след като изтекоха детайли за него в интернет. Новият модел не разполага с класическата за компанията физическа клавиатура и това е първото нещо, което прави впечатление в BlackBerry Motion. Устройството е позиционирано към средния ценови клас и работи под управлението на модифицирана версия на Android 7.1 OS. Бъдещите собственици на смартфона могат да очакват традиционните за BlackBerry приложения и функции за сигурност. Другата интересна характеристика е водоустойчивото покритие, което е IP67 сертифицирано. BlackBerry Motion разполага и с мощна батерия със заряд от 4000mAh, предаде Engadget. Дисплеят на смартфона се с 5.5-инчов диагонал и поддържа Full HD резолюция от 1920х1080 пиксела. Високата производителност се гарантира от Snapdragon 625 процесор, който е допълнен от 4GB RAM. Вграденият капацитет за съхранение на данни е 32GB, а на гърба е разположена основна 12-мегапикселова камера. В предната част има 8МР сензор за селфита и сензор за пръстов отпечатък. Трябва да отбележим, че BlackBerry Motion наподобява дизайна на KEYone, но без физическата клавиатура и работи със същия Android 7.1 базиран софтуер. Компанията ще стартира продажбите на смартфона първо в Близкия изток и след това в други държави. Очаква се цената на базовата версия на BlackBerry Motion да е от порядъка на $460. Предстои да видим кога смартфона ще е достъпен в Европа. Вижте как да инсталираме BlackBerry приложенията на смартфон с Android